**Образец № 8**

**Д О Г О В О Р**

Днес, ………….. 2017 г., в гр. София между:

**НАЦИОНАЛЕН СТАТИСТИЧЕСКИ ИНСТИТУТ** (НСИ) с адрес: гр. София п.к. 1038, ул. „Панайот Волов” № 2, БУЛСТАТ 000695146, представляван от председателя Сергей Цветарски и служител по чл. 13, ал. 3, т. 3 от ЗФУКПС Анета Фасулкова – началник на отдел ФСД, от една страна, наричана по-долу за краткост **„ВЪЗЛОЖИТЕЛ“** и от друга

„……………………………..”,ЕИК ……………………, с адрес на управление: гр. ……………………, п.к. ……………, ул./бул. ……………………… № ………….., представлявано от ……………………………….. - …………………………, наричана по-долу за краткост **„ИЗПЪЛНИТЕЛ“**,

на основание чл. 183 във връзка с чл. 112, ал. 1 от ЗОП и Решение № …………/……...2017 г. на председателя на Националния статистически институт за избор на изпълнител по обществена поръчка посредством публично състезание с предмет: „**Доставка на консумативи за офис техника”** се сключи настоящият договор за следното:

**I. ПРЕДМЕТ НА ДОГОВОРА:**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни обществена поръчка с предмет: **„Доставка на консумативи за офис техника”**, съгласно Приложение № 1 – Техническо задание и техническа спецификация, Приложение № 2 (Приложение 4)– Техническо предложение за изпълнение на поръчката,Приложение № 3(Приложения 7 и 7.1.)– Ценово предложение на **ИЗПЪЛНИТЕЛЯ***,* които стават неразделна част от този договор.

1. Доставката на всяка конкретна заявка на консумативи по ал. 1, се осъществява съгласно изпратени от **ВЪЗЛОЖИТЕЛЯ** заявки за закупуване на консумативи, подадени по факс, с електронно писмо или по телефон, на посочените лица за контакт и съответните им телефонни номера. Във всяка заявка **ВЪЗЛОЖИТЕЛЯТ** посочва вида и броя на консумативите, при спазване на изискванията в техническите спецификации.
2. За всяка отделна доставка се съставят три оригинални екземпляра на двустранен приемо-предавателен протокол, подписан от страните или оправомощени от тях лица. Протоколът съдържа данни за вида и броя на доставените консумативи, единичната им цена, общата цена за всички броеве от конкретния вид и общата цена на цялата доставка със и без ДДС, дата и подпис на страните.
3. При констатирани несъответствия между договора и приложенията, приоритетите на документите са, както следва: Техническо задание и техническа спецификация – Приложение № 1, Договора, Техническо предложение – Приложение № 2(Приложение 4), Ценовата оферта на **ИЗПЪЛНИТЕЛЯ** – Приложение № 3(Приложения 7 и 7.1.).
4. Изпълнението и доставката на всяка отделна заявка включва разтоварване и внасяне на консумативите в помещенията на възложителя, на адресите, посочени в списъка към техническите спецификации – Приложение № …...

**II. СРОК И МЯСТО НА ИЗПЪЛНЕНИЕ:**

**Чл. 2. (1)** Настоящият договор влиза в сила от момента на подписването му от двете страни и е със срок **24 (двадесет и четири) календарни месеца** или до достигане на максималната прогнозна стойност на договора, което от двете събития настъпи по-рано.

**(2)** **ИЗПЪЛНИТЕЛЯТ** извършва доставката на материалите по чл. 1, ал. 1 в срок до 7 (седем) календарни дни от получаване на всяка заявка. За извършената доставка се подписва приемо-предавателен протокол, съгласно чл. 6 ал. 1 от договора.

**(3)** **ИЗПЪЛНИТЕЛЯТ** извършва специално възложени спешни поръчки, в срок до 24 часа от получаване на заявката.

**(4)** Договорът се счита за изпълнен след подписването на окончателен приемо-предавателен протокол между страните или оправомощени от тях лица. Протоколът се подписва след изтичането на срока по чл. 2, ал. 1. В този случай се заплащат само реално доставените количества материали и/или консумативи.

**(5)** Място на изпълнение на договора:

⦁ гр. София, ул. „Панайот Волов“ № 2, ЦУ на НСИ;

⦁ териториалните звена на Националния статистически институт, съгласно приложения **Списък с адреси и телефони за контакт в териториалните звена на Националния статистически институт** към Техническите спецификации – Приложение № … („до бюро“, т.е. консумативите се доставят до помещение, посочено от Възложителя).

**(6)** В случай на законодателна и/или административна промяна, в резултат, на което се установява структура в населено място или на адрес, извън посочените в Списъка към Техническите спецификации, **ВЪЗЛОЖИТЕЛЯТ** уведомява писмено за това **ИЗПЪЛНИТЕЛЯ**, като изпълнението на поръчката обхваща и приемането на доставки и от новото населено място, в което е установена съответната структура.

**III. ЦЕНА И НАЧИН НА ПЛАЩАНЕ:**

**Чл. 3. (1)** За извършване на доставката по чл. 1, ал. 1 от договора, **ВЪЗЛОЖИТЕЛЯТ** заплаща на **ИЗПЪЛНИТЕЛЯ** обща цена ……………. (……………………..) лв. без ДДС, или ……………….. (………………………..) лв. с ДДС, която цена включва и транспортни разходи, застраховки, магазинаж, както и всички вносни мита и такси, действащи към момента на доставката.

**(2)** Единичните цени на база, на които е образувана цената по ал. 1, са посочени в Ценовата оферта на ИЗПЪЛНИТЕЛЯ - Приложение № 3.

**(3)** **ВЪЗЛОЖИТЕЛЯТ** заплаща стойността на всяка отделна доставка, намалена с размера на отстъпката, когато стойността е равна или надхвърля 8000 лв. комулативно за всяка еднократна доставка за системата на НСИ, включваща ЦУ на НСИ, ТСБ и статистическите отдели към тях, съгласно Приложение №….., независимо дали в заявката са включени артикули от Техническото и ценовото предложение на участника, от Продуктовия му каталог за съответната година или и от двете. Плащането се извършва в срок от 15 (петнадесет) работни дни, след представяне на приемо-предавателен протокол и оригинална фактураот **ИЗПЪЛНИТЕЛЯ.**

**(4)** Стойността на доставените материали и/или консумативи се заплаща по банковата сметка на **ИЗПЪЛНИТЕЛЯ:**

**обслужваща банка:** …………………………,

**IBAN**:…………………………………,

**BIC**: ………………….

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ:**

**Чл. 4. (1)** **ИЗПЪЛНИТЕЛЯТ** се задължава да:

**1.** изпълни доставката с грижата на добър търговец, пълно, точно и качествено в договорения срок, съгласно получената заявка;

**2.** достави на свой риск срещу съответната цена, заявените съгласно чл. 1, ал. 1 от настоящия договор количества и вид консумативи;

**3.** осигури за своя сметка транспорта, товаро-разтоварните дейности и внасянето на консумативите по доставката до мястото на изпълнение, посочено в чл. 2, ал. 5;

**4.** прехвърли на **ВЪЗЛОЖИТЕЛЯ** собствеността върху консумативите по чл. 1, ал. 1 с подписване на приемо-предавателен протокол по чл. 6, ал. 1;

**5.** достави договорените консумативи, които да отговарят по характеристики, функционални изисквания и гаранционни срокове на БДС.

**(2)** **ИЗПЪЛНИТЕЛЯТ** има право:

**1.** да иска от **ВЪЗЛОЖИТЕЛЯ** необходимото съдействие за осъществяване на доставката;

**2.** при пълно, точно и в уговорените срокове изпълнение да иска приемане на доставката чрез определеното от **ВЪЗЛОЖИТЕЛЯ** лице;

**3.** при пълно, точно и в уговорените срокове изпълнение, да получи от **ВЪЗЛОЖИТЕЛЯ** съответното възнаграждение за извършената доставка, съгласно чл. 3 от настоящия договор.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ:**

**Чл. 5. (1)** **ВЪЗЛОЖИТЕЛЯТ** се задължава:

**1.** да окаже необходимото съдействие на **ИЗПЪЛНИТЕЛЯ** за изпълнение на договора;

**2.** при пълно, точно и в уговорените срокове изпълнение да приеме от **ИЗПЪЛНИТЕЛЯ** доставените консумативи;

**3.** да заплати на **ИЗПЪЛНИТЕЛЯ** съответното възнаграждение за доставката, съгласно чл. 3 от настоящия договор.

**(2)** **ВЪЗЛОЖИТЕЛЯТ** има право:

**1.** да иска от **ИЗПЪЛНИТЕЛЯ** да изпълни доставката в срок и без отклонения;

**2.** когато **ИЗПЪЛНИТЕЛЯТ** се е отклонил от изискванията за доставката по чл. 1, ал. 1 от настоящия договор, да откаже приемането на част или цялото количество консумативи, както и да откаже да заплати съответното възнаграждение.

**VI. ПРИЕМАНЕ:**

**Чл. 6. (1)** Приемането на всяка доставка по чл. 1, ал. 1 се удостоверява с подписването на двустранен приемо-предавателен протокол, а след доставяне на последните количества се изготвя окончателен приемо-предавателен протокол.

**(2)** Собствеността върху доставените консумативи по чл. 1 на настоящия договор се прехвърля от **ИЗПЪЛНИТЕЛЯ** на **ВЪЗЛОЖИТЕЛЯ** с подписването на всеки приемо-предавателен протокол по ал. 1.

**(3)** Рекламации относно качеството, количеството и скрити дефекти се правят в 3 срок от откриването им.

**(4)** В случай на рекламация, **ВЪЗЛОЖИТЕЛЯТ** в 3-дневен срок уведомява **ИЗПЪЛНИТЕЛЯ** за установените несъответствия. **ИЗПЪЛНИТЕЛЯТ** е длъжен в 3-дневен срок да отстрани за своя сметка установените недостатъци, да достави недоставените количества или да подмени некачествените артикули. Всички разходи, свързани с подмяната, транспорта и други на некачествени или дефектни стоки, са за сметка на **ИЗПЪЛНИТЕЛЯ**.

**(5)** Страните се съгласяват да определят оторизирани лица по договора, които да осигуряват контрол по изпълнението му, включително да подписват протоколите по ал. 1 и ал. 4, както следва:

* За **ВЪЗЛОЖИТЕЛЯ**: име …………………………….……, длъжност ………………………….., тел. ………………, факс …………….., e-mail: …………………………………….. за ЦУ на НСИ, а за регионалните звена – съответните лица, посочени в **Списък с адреси и телефони за контакт в териториалните звена в Националния статистически институт**;
* За **ИЗПЪЛНИТЕЛЯ**: име …………………………….…, длъжност ……….…………………., тел. ………….……, факс ……..………, e-mail: ……………………………………..

**(6)** При необходимост или отсъствие на посочените по предишната алинея лица, **ИЗПЪЛНИТЕЛЯТ** и **ВЪЗЛОЖИТЕЛЯТ** могат да упълномощават и други лица, за което уведомяват другата страна в 3-дневен срок.

**VII. ПРЕКРАТЯВАНЕ НА ДОГОВОРА. ОТГОВОРНОСТ:**

**Чл. 7. (1)** Настоящият договор се прекратява:

**1.** с изтичане на срока и/или с изпълнение на всички задължения на страните;

**2.** с изчерпване на сумата по чл. 3, ал. 1 от договора;

**3.** по взаимно съгласие между страните, изразено писмено;

**4.** при настъпване на обективна невъзможност за изпълнение на възложената работа;

**5.** при прекратяване на юридическото лице на **ИЗПЪЛНИТЕЛЯ** без правоприемство;

**6.** в случай, че по отношение на **ИЗПЪЛНИТЕЛЯ** бъде открито производство по несъстоятелност или производство по ликвидация.

**(2)** **ВЪЗЛОЖИТЕЛЯТ** има право едностранно да прекрати действието на договора чрез едноседмично писмено предизвестие, в случай, че **ИЗПЪЛНИТЕЛЯТ** не извърши част или цялата доставка по чл. 1, ал. 1 в сроковете, договорени между страните.

**(3)** **ВЪЗЛОЖИТЕЛЯТ** има право едностранно да развали договора без предизвестие, когато **ИЗПЪЛНИТЕЛЯТ** забави изпълнението на поръчката с повече от 3 /три/ дни, считано от датата на изтичане на посочения в чл. 2, ал. 2 срок.

**(4)** При прекратяване на договора на основание непредвидени обстоятелства, **ВЪЗЛОЖИТЕЛЯТ** не дължи на **ИЗПЪЛНИТЕЛЯ** неустойка или обезщетение, а му заплаща само дължимото възнаграждение за извършеното до момента на прекратяването изпълнение, прието от **ВЪЗЛОЖИТЕЛЯ**.

**(5)** Едностранно, без предизвестие от **ВЪЗЛОЖИТЕЛЯ** с уведомление, отправено до **ИЗПЪЛНИТЕЛЯ**, когато се установи, че изпълнителят е дружество, което е регистрирано в юрисдикция с преференциален данъчен режим или е лице, което е свързано с дружество, регистрирано в юрисдикция с преференциален данъчен режим и не е налице някое от изключенията по чл. 4 от ЗИФОДРЮПДРС, както и когато са налице условията на чл. 5 от ЗИФОДРЮПДРС. В този случай **ВЪЗЛОЖИТЕЛЯ** не дължи нито връщане на гаранцията за изпълнение на договора, нито заплащане на извършените доставки, а получените плащания подлежат на незабавно възстановяване ведно със законната лихва.

**VІІІ. ГАРАНЦИЯ ЗА ИЗПЪЛНЕНИЕ:**

**Чл. 8.** **(1)** За изпълнение на задълженията си по настоящия договор, **ИЗПЪЛНИТЕЛЯТ** учредява в полза на **ВЪЗЛОЖИТЕЛЯ** банкова гаранция, предоставя гаранция под формата на парична сума в размер на 5 (пет) % от стойността без ДДС на договора, за която се сключва или ..................... **(...................................) лв.** застраховка, която обезпечава изпълнението чрез покритие на отговорността на изпълнителя.

**(2)** В случай, че **ИЗПЪЛНИТЕЛЯТ** избере да предостави гаранция под формата на парична сума, то сумата следва да бъде преведена по банковата сметка на **ВЪЗЛОЖИТЕЛЯ:**

**Банка: Българска народна банка**

**IBAN:** BG84 BNBG 9661 3000 1190 01**,**

**BIC:** BNBG BGSD**.**

**(3)** **ВЪЗЛОЖИТЕЛЯТ** се задължава да възстанови на **ИЗПЪЛНИТЕЛЯ** сумата на гаранцията по ал. 2 в срок до 30 (тридесет) календарни дни, считано от датата на изтичане на настоящия договор и съставяне на окончателния приемо-предавателен протокол. Гаранцията ще бъде възстановена по сметка, посочена от **ИЗПЪЛНИТЕЛЯ.**

**(4)** В случай че **ИЗПЪЛНИТЕЛЯТ** избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което **ВЪЗЛОЖИТЕЛЯТ** заявява, че **ИЗПЪЛНИТЕЛЯТ** не е изпълнил задълженията си по настоящия договор. Банковата гаранция е със срок на валидност 30 (тридесет) календарни дни след изтичане срока на договора.

**(5) ВЪЗЛОЖИТЕЛЯТ** не дължи лихви върху сумата по гаранцията.

**Чл. 9. (1)** **ВЪЗЛОЖИТЕЛЯТ** има право да се удовлетвори от гаранцията, независимо от формата, под която е представена, при неточно изпълнение на задълженията по договора от страна на **ИЗПЪЛНИТЕЛЯ.**

**(2)** **ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението.

**(3)** При едностранно прекратяване на договора от **ВЪЗЛОЖИТЕЛЯ**, поради виновно неизпълнение на задълженията на **ИЗПЪЛНИТЕЛЯ**, сумата от гаранцията се усвоява изцяло като обезщетение за прекратяване на договора.

**(4) ВЪЗЛОЖИТЕЛЯТ** има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение.

**(5)** В случай, че неизпълнението на задължения по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

**ІХ. НЕУСТОЙКИ:**

**Чл. 10. (1)** В случай че **ИЗПЪЛНИТЕЛЯТ** не извърши доставката в уговорения в чл. 2, ал. 2 срок, същият дължи неустойка в размер на 0.5 % върху стойността на забавената доставка за всеки просрочен ден, която се удържа от **ВЪЗЛОЖИТЕЛЯ** при изплащането й, но не повече от 10 % от общата стойност на заявената доставка.

**(2)** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**Х. СЪОБЩЕНИЯ:**

**Чл. 11. (1)** Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на **ИЗПЪЛНИТЕЛЯ** и **ВЪЗЛОЖИТЕЛЯ.**

**(2)** За дата на съобщението се смята: датата на предаването - при ръчно предаване на съобщението срещу подпис от страна на надлежно упълномощено лице; датата на обратната разписка - при изпращане по пощата; датата на приемането - при изпращане по факс; датата на изпращането на съобщението/заявката - при изпращане по електронен път.

**(3)** Валидни адреси за приемане на съобщения, свързани с настоящия договор се смятат:

**ЗА ВЪЗЛОЖИТЕЛЯ:**

Националния статистически институт,

гр. София, 1038,

ул. „Панайот Волов“ № 2,

телефон: 02/ 9857 502,

Факс: 02/ 9857 225.

**ЗА ИЗПЪЛНИТЕЛЯ:**

…………………………………………….

……………………………………………….

………………………………………………..

**(4)** При промяна на данните по ал. 3, съответната страна е длъжна да уведоми другата в 3-дневен срок от промяната. В противен случай съобщенията се считат за надлежно получени.

**ХІ. ОПАЗВАНЕ НА КОНФИДЕНЦИАЛНА ИНФОРМАЦИЯ:**

**Чл. 12. (1)** Страните по договора се задължават да опазват по всички възможни начини и чрез всякакви мерки конфиденциална информация, до която получават достъп при своите бизнес взаимоотношения.

**(2)** Страните по договора се задължават да опазват и да не разгласяват пред трети лица, конфиденциална информация, свързана с другата страна, без да са получили писмено разрешение за това.

**XІІ. ПОДИЗПЪЛНИТЕЛИ:**

**Чл. 13. (1)** За извършване на дейностите по договора **ИЗПЪЛНИТЕЛЯТ** има право да наема само подизпълнителите, посочени от него в офертата, въз основа на която е избран за **ИЗПЪЛНИТЕЛ**.

**(2)** Делът от поръчката, който ще бъде възложен на подизпълнителите, не може да бъде различен от посочения в офертата за участие на **ИЗПЪЛНИТЕЛЯ**.

**(3)** Замяна или включване на подизпълнител по време на изпълнение на договора за обществена поръчка се допуска по изключение, когато възникне необходимост, ако са изпълнени едновременно следните условия:

**1.** за новия подизпълнител не са налице основанията за отстраняване в процедурата;

**2.** новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител **ИЗПЪЛНИТЕЛЯТ** представя на възложителя всички документи, които доказват изпълнението на условията по ал. 3.

**(4)** Когато частта от поръчката, която се изпълнява от подизпълнителя, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на подизпълнителя. Разплащанията се осъществяват въз основа на искане от подизпълнителя до **ВЪЗЛОЖИТЕЛЯ**, отправено чрез **ИЗПЪЛНИТЕЛЯ**, който е длъжен да го представи на **ВЪЗЛОЖИТЕЛЯ** в 15 - дневен срок от неговото получаване. Към искането **ИЗПЪЛНИТЕЛЯТ** предоставя становище, от което да е видно дали оспорва или не отправеното от подизпълнителя искане за директни плащания или част от тях като недължими. Когато искането за плащане е оспорено, **ВЪЗЛОЖИТЕЛЯТ** има право да откаже плащане на подизпълнителя до момента на отстраняване на причината за отказа.

**(5)** Независимо от възможността за използване на подизпълнители отговорността за изпълнение на договора за обществена поръчка е на **ИЗПЪЛНИТЕЛЯ.**

**(6)** В случай че **ВЪЗЛОЖИТЕЛЯТ** установи, че подизпълнител не изпълнява възложените му дейности, съгласно настоящия договор, той има право да изиска от **ИЗПЪЛНИТЕЛЯ** последният незабавно сам да извърши тези работи.

**(7)** Сключването на договор с подизпълнител, който не отговаря на условията на чл. 66, ал. 11 от ЗОП или за него не са представени всички документи, които доказват изпълнението на условията по чл. 66, ал. 11 от ЗОП е основание за едностранно прекратяване на договора от страна на **ВЪЗЛОЖИТЕЛЯ**.

**Чл. 14.** При сключването на договорите с подизпълнителите, посочени в офертата за участие на **ИЗПЪЛНИТЕЛЯ**, последният е длъжен да създаде условия и гаранции, че:

- приложимите клаузи на договора са задължителни за изпълнение от подизпълнителите;

- действията на подизпълнителите няма да доведат пряко или косвено до неизпълнение на договора;

- при осъществяване на контролните си функции по договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на ИЗПЪЛНИТЕЛЯ и ПОДИЗПЪЛНИТЕЛЯ.

**ХІІІ. ДРУГИ УСЛОВИЯ:**

**Чл. 15. (1)** Страните по този договор могат да го допълват и изменят само в предвидените от закона случаи, по взаимно съгласие, изразено писмено, при възникване на обстоятелства, в резултат на които договорът засяга законните интереси на някоя от тях.

**(2)** Всички допълнително възникнали въпроси след подписването на договора ще се решават от двете страни на добра воля с двустранни писмени споразумения.

**Чл. 16.** Страните по този договор ще решават по взаимно съгласие и с писмени споразумения споровете, възникнали при и по повод изпълнението му или свързани с него, неговото тълкуване, недействителност, неизпълнение или прекратяване. При непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл. 17.** За неуредените по този договор въпроси се прилагат разпоредбите на законодателството на Република България.

Настоящият договор се подписа в два еднообразни екземпляра - един за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения: 1.** Техническа спецификация**; 2.** Техническо предложение; **3.** Ценово предложение съссписък на отделните консумативи.

**ВЪЗЛОЖИТЕЛ: ……………. ИЗПЪЛНИТЕЛ: ………………….**

**Сергей Цветарски - председател /име, подпис и печат/**

Анета Фасулкова:

началник на отдел ФСД

**Съгласували**:

Цветан Нанов, главен секретар на НСИ:

инж. Симеон Аначков, началник на отдел УСО:

Веселин Раков, началник на отдел ИКИ:

Галина Кунчева, началник на отдел ПД:

**Изготвил**:

Павел Иванов, старши юрисконсулт в отдел ПД: